|  |  |
| --- | --- |
| Opis: Opis: Opis: Opis: GRBDOPIS | **OBČINA IZOLA – COMUNE DI ISOLA**  **ŽUPAN – IL SINDACO**  Sončno nabrežje 8 – Riva del Sole 8  6310 Izola – Isola  Tel: +386 5 66 00 100  E-mail: [posta.oizola@izola.si](mailto:posta.oizola@izola.si)  Internet: www.izola.si |

## Številka: 620-1/2019

## Datum: 27. 6. 2019

OBČINA IZOLA – COMUNE DI ISOLA

OBČINSKI SVET

ZADEVA: **PREDLOG ZA OBRAVNAVO NA SEJI OBČINSKEGA SVETA**

NASLOV: **Predlog odloka o podeljevanju priznanja z nagrado Alojza**

**Kocjančiča**

GRADIVO PRIPRAVIL: **Občinske uprave Mestne občine Koper ter občin Izole, Pirana in Ankarana**

POROČEVALEC**: Milka Bauer, Urad za družbene dejavnosti**

PRISTOJNA DELOVNA

TELESA: **Odbor za družbene dejavnosti**

**Odbor za finance in gospodarstvo**

**Komisija za vprašanja italijanske narodnosti**

**Komisija za mandatna vprašanja, volitve in imenovanja**

PREDLOG SKLEPA:

**Občinski svet Občine Izola sprejme Predlog odloka o podeljevanju priznanja z nagrado Alojza Kocjančiča v predlaganem besedilu – prva obravnava.**

**Priloge:**

* Obrazložitev predloga odloka o podeljevanju priznanja z nagrado Alojza Kocjančiča – priloga I
* Predlog odloka o podeljevanju priznanja z nagrado Alojza Kocjančiča II
* Predlog sklepa – priloga III
* Odlok o podeljevanju priznanja z nagrado Alojza Kocjančiča (Uradni list RS, št. 41/2009 z dne 1.6.2009) – priloga IV

priloga I

**O B R A Z L O Ž I T E V**

**predloga Odloka o podelitvi priznanja z nagrado Alojza Kocjančiča - prva obravnava**

Skupnost obalnih občin Koper je na svojem zasedanju zborov skupščine leta 1993 sprejela Pravilnik o podeljevanju priznanj z nagrado za posebne dosežke pri oblikovanju kulturne identitete Istre (Uradne objave, št. 8/93; v nadaljevanju: pravilnik), leta 1994 pa je sprejela spremembe in dopolnitve tega pravilnika (Uradne objave, št. 12/94). Na podlagi sprejetega pravilnika je bila od leta 1993 razpisana podelitev priznanja z nagrado, ki se imenuje po kulturnem delavcu Alojzu Kocjančiču. V letu 2009 so Občinski svet Mestne občine Koper, Občinski svet Občine Izola in Občinski svet Občine Piran na svojih sejah sprejeliOdlok o podelitvi priznanja z nagrado Alojza Kocjančiča (Uradni list RS, št. 41/2009, v nadaljevanju: odlok). Od leta 1993 v nekaterih letih nagrada ni bila podeljena, nazadnje je bila podeljena leta 2011.

Zaradi potrebe po spremembi odloka so Mestna občina Koper, Občina Izola, Občina Piran in Občina Ankaran (v nadaljevanju: občine) pristopile k oblikovanju tega predloga odloka.

**Vsebina odloka:**

S predloženim predlogom Odloka o podelitvi priznanja z nagrado Alojza Kocjančiča se določajo namen, oblika, način, financiranje in postopek za podelitev priznanja z nagrado Alojza Kocjančiča. Priznanje z nagrado, ki vsebuje pisno listino ter denarno nagrado v višini 4.000,00 EUR, podeljujejo skupaj Mestna občina Koper, Občina Izola, Občina Piran in Občina Ankaran, in sicer praviloma bienalno. Priznanje se podeljuje za posebne dosežke pri oblikovanju, raziskovanju in ohranjanju kulturne identitete Istre in njene prepoznavnosti v širše, prostoru. V 5. členu je določeno, da občine pripravijo in objavijo javni razpis izmenično.

V II. poglavju predlaganega odloka je določen postopek za podelitev priznanja z nagrado, in sicer je določeno, da se priznanje podeljuje posameznikom, skupinam, društvom, zavodom in drugim na podlagi javnega razpisa, objavljenega v sredstvih javnega obveščanja.

Postopek javnega razpisa vodi petčlanska komisija, v katero imenuje župan posamezne občine po enega člana, enega člana komisije pa imenuje Obalna samoupravna skupnost italijanske narodnosti. Člani komisije, ki jih predlagajo župani, izhajajo iz vrst kulturnih ustvarjalcev in uglednih strokovnjakov s področja kulture in humanistike. Komisija je imenovana za obdobje petih let. Delo komisije vodi predsednik komisije, v njegovi odsotnosti pa namestnik predsednika, ki ju izvolijo člani komisije med seboj. Delo komisije je neodvisno in avtonomno, komisija pa odloča z večino vseh glasov.

Prav tako je v tem poglavju določena vsebina javnega razpisa (10. člen), navedeni so predlagatelji (11. člen) in merila, ki se upoštevajo pri izboru kandidata, in sicer je v 12. členu predloga odloka določeno, da komisija upošteva predvsem naslednja merila:

* uspešnost kandidatovega dela pri oblikovanju, izvajanju ali ohranjanju kulturne identitete Istre ter njeni prepoznavnosti v širšem prostoru;
* prispevek k ohranjanju multikulturnih, multietničnih identitet našega prostora in kulturnega sožitja;
* uveljavljenost kandidata v Istri in širšem prostoru.

Nadalje je v predlogu odloka določeno tudi, da komisija med predlaganimi kandidati sprejme odločitev, ki mora biti obrazložena. Odločitev komisije je dokončna.

V skladu z določbo 6. člena predloga odloka sredstva za priznanje in druge stroške v zvezi s priznanjem zagotavljajo občine v svojih proračunih, in sicer v enakih deležih.

Usklajen predlog odloka bodo obravnavali občinski sveti vseh štirih občin.

Župan Mestne občine Koper ter Župani občin Izola, Piran in Ankaran kot predlagatelji predlagajo Občinskim svetom, da Predlog odloka o podelitvi priznanja z nagrado Alojza Kocjančiča obravnavajo in sprejmejo v prvi obravnavi.

|  |  |  |
| --- | --- | --- |
|  |  | Mestna občina Koper  Župan  Aleš Bržan, l.r.  Občina Izola  Župan  Danilo Markočič, l.r. |
|  |  |  |
|  |  |  |
|  |  | Občina Piran  Župan  Đenio Zadković, l.r. |
|  |  |  |
|  |  | Občina Ankaran  Župan  Gregor Strmčnik, l.r. |

**MESTNA OBČINA KOPER – Občinski svet**

**OBČINA IZOLA – Občinski svet**

**OBČINA PIRAN – Občinski svet**

**OBČINA ANKARAN – Občinski svet**

## Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)) so

## **Občinski svet Mestne občine Koper** na podlagi 27. člena Statuta Mestne občine Koper (Uradne objave, št. 40/00, 30/01, 29/03 ter Uradni list RS, št. 90/05, 67/06, 39/08 in 33/18) na svoji seji dne …….,

**Občinski svet Občine Izole** je na podlagi 30. člena Statuta (Uradne objave Občine Izola, št. 5/18 - uradno prečiščeno besedilo) na svoji seji dne ………… ,

**Občinski svet Občine Piran** je na podlagi 17. člena Statuta (Uradne objave PN, št. 46/2007-UPB) na svoji seji dne……………ter

**Občinski svet Občine Ankaran** je na podlagi 17. člena Statuta (Uradni list št. 17/15) na svoji seji dne………………sprejeli

**O D L O K**

**O PODELJEVANJU PRIZNANJA Z NAGRADO ALOJZA KOCJANČIČA**

**I. SPLOŠNE DOLOČBE**

1. člen

S tem odlokom se določijo namen, oblika, način, financiranje in postopek za podelitev priznanja z nagrado Alojza Kocjančiča (v nadaljnjem besedilu: priznanje).

1. člen

Priznanje se podeljuje za posebne dosežke pri oblikovanju, raziskovanju in ohranjanju kulturne identitete Istre in njeni prepoznavnosti v širšem prostoru.

1. člen

Priznanje vsebuje:

- pisno listino in

- denarno nagrado.

Višina denarne nagrade znaša 4.000,00 EUR.

1. člen

O podelitvi priznanja samostojno odloča komisija iz 8. člena tega odloka.

Priznanje se podeljuje praviloma bienalno.

1. člen

Občine pripravijo in objavijo javni razpis izmenično, tako da vsakokratna občina organizatorka izvede vse potrebno za izvedbo razpisa ter pripravi in izvede prireditev s podelitvijo nagrade.

1. člen

Sredstva za priznanje in druge stroške v zvezi s tem priznanjem zagotavljajo občine v svojih proračunih, in sicer v enakih deležih.

**II. POSTOPEK ZA PODELITEV PRIZNANJA**

1. člen

Priznanje se podeljuje posameznikom, skupinam, društvom, zavodom in drugim na podlagi javnega razpisa, objavljenega v sredstvih javnega obveščanja.

1. člen

Postopek javnega razpisa vodi petčlanska komisija, ki je sestavljena na naslednji način:

* po enega člana komisije imenuje župan posamezne občine,
* enega člana komisije pa imenuje Obalna samoupravna skupnost italijanske narodnosti.

Člani komisije, ki jih predlagajo župani, izhajajo iz vrst kulturnih ustvarjalcev in uglednih strokovnjakov s področja kulture in humanistike. Župan izbere kandidata po izvedenem javnem pozivu zainteresirane javnosti za predlaganje kandidatov za člane komisije. Kandidat za člana komisije ne more biti nosilec javne funkcije v občini.

Komisija je imenovana za obdobje 5 let.

Komisija dela na sejah. Delo komisije vodi predsednik komisije, v njegovi odsotnosti pa namestnik predsednika, ki ju izvolijo člani komisije med seboj.

Komisija odloča z večino glasov vseh članov.

Delo komisije je neodvisno in avtonomno.

1. člen

O delu komisije se vodi zapisnik. Administrativno in tehnično pomoč komisiji nudijo strokovne službe občine, ki v tistem letu objavi razpis.

1. člen

Javni razpis mora biti skladen z veljavno zakonodajo in obsegati zlasti:

* navedbo predlagateljev iz 11. člena tega odloka,
* merila za podelitev priznanja,
* navodila, kako se predstavi kandidata in njegovo delo,
* navedbo morebitne dokumentacije, ki jo je potrebno priložiti,
* rok, do katerega se morajo dostaviti predlogi, način, kako se dostavijo in naslov, na katerega se predlogi pošljejo.

1. člen

Predlagatelji kandidatov so lahko zavodi, društva, posamezniki in drugi.

Predlog za priznanje mora vsebovati:

* podatke o kandidatu,
* pisno soglasje kandidata za kandidaturo (soglasje za uporabo osebnih podatkov),
* podatke o predlagatelju,
* utemeljitev predloga.

K utemeljitvi so lahko priložena tudi druga mnenja, ki podpirajo predlog.

1. člen

Kandidat mora biti državljan Republike Slovenije.

Pri izboru kandidata se upoštevajo predvsem naslednja merila:

* uspešnost kandidatovega dela pri oblikovanju, izvajanju ali ohranjanju kulturne identitete Istre ter njeni prepoznavnosti v širšem prostoru;
* prispevek k ohranjanju multikulturnih, multietničnih identitet našega prostora in kulturnega sožitja;
* uveljavljenost kandidata v Istri in širšem prostoru.

1. člen

Pred odločitvijo lahko komisija zbere še dodatne podatke o kandidatih in njihovem delu, lahko pa si priskrbi tudi mnenje priznanih strokovnjakov.

Med predlaganimi kandidati komisija sprejme odločitev, ki mora biti obrazložena.

Odločitev komisije je dokončna.

1. člen

Z dnem, ko prične veljati ta odlok, preneha veljati Odlok o podeljevanju priznanja z nagrado Alojza Kocjančiča (Uradni list RS, št. 41/09).

1. člen

Ta odlok začne veljati naslednji dan po objavi v Uradnem listu RS.

Številka: Mestna občina Koper

Koper, Župan

Aleš Bržan

Številka: 620-1/2019 Občina Izola

Izola, Župan

Danilo Markočič

Številka: Občina Piran

Piran, Župan

Đenio Zadković

Številka: Občina Ankaran

Ankaran, Župan

Gregor Strmčnik

**PRILOGA III.**

|  |  |
| --- | --- |
| Opis: GRBDOPIS | OBČINA IZOLA – COMUNE DI ISOLA  **OBČINSKI SVET – CONSIGLIO COMUNALE**  Sončno nabrežje 8 – Riva del Sole 8  6310 Izola – Isola  Tel: 05 66 00 100  E-mail: [posta.oizola@izola.si](mailto:posta.oizola@izola.si)  Web: <http://www.izola.si/> |

Številka: 620-1/2019

Datum:

Na podlagi drugega odstavka 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18), 30. člena Statuta Občine Izola – UPB-1 (Uradne objave Občine Izola, št. 5/18) ter na podlagi 110. člena Poslovnika Občinskega sveta Občine Izola - UPB-1 (Uradne objave Občine Izola, št. 15/18), je Občinski svet Občine Izola na svoji …... redni seji dne ………………… sprejel naslednji

**S K L E P**

1.

## Sprejme se predlog Odloka o podeljevanju priznanja z nagrado Alojza Kocjančiča v prvi obravnavi.

## 

2.

Občinska uprava naj po zaključku obravnave pripravi predlog odloka za drugo obravnavo, in sicer tako, da pri tem upošteva pripombe, predloge in mnenja, ki so bila podana na današnji seji občinskega sveta ter tiste predloge, pripombe in mnenja, ki bodo prispela v času obravnave.

Tako pripravljen predlog odloka se posreduje v drugo obravnavo in sprejem članom Občinskega sveta.

3.

Sklep velja takoj.

**Danilo MARKOČIČ**

**Ž U P A N**